作者：苏轼
词牌/韵律：沁园春

paragraphs: 情若连环，恨如流水，甚时是休。
也不须惊怪，沈郎易瘦，也不须惊怪，潘鬓先愁。
总是难禁，许多魔难，奈好事教人不自由。
空追想，念前欢杳杳，后会悠悠。
凝眸。
悔上层楼。
谩惹起、新愁与旧愁。
向彩笺写遍，相思字了，重重封卷，密寄书邮。
料到伊行，时时开看，一看一回和泪收。
须知道，□这般病染，两处心头。